Licenčná zmluva na zverejnenie projektu na webovej stránke Ministerstva zdravotníctva Slovenskej republiky číslo ..........................................
uzatvorená podľa § 65 a nasl. zákona č. 185/2015 Z. z. Autorský zákon v znení neskorších predpisov (ďalej len ,,Autorský zákon“)

Titul, meno a priezvisko: 
Dátum narodenia: 
Trvalý pobyt: 
(ďalej len „autor“)
a
Ministerstvo zdravotníctva Slovenskej republiky
Adresa: Limbová 2, 837 52  Bratislava
IČO: 00165565
Zastúpené: 
Vladimír Lengvarský, minister zdravotníctva Slovenskej republiky
(ďalej len „používateľ “alebo „nadobúdateľ“)

(Autor, používateľ alebo nadobúdateľ spolu len ako ,,Zmluvné strany“ alebo jednotlivo 
ako ,,Zmluvná strana“) sa dohodli na uzatvorení tejto Licenčnej zmluvy (ďalej len ,,Zmluva“).

Čl. 1
Definícia pojmov

(1)	Dielom sa na účely tohto zákona považuje projekt autora – dielo, špecifikované v čl. 4 tejto Zmluvy, ktorý predkladá nadobúdateľovi v súvislosti so splnením jednej z podmienok zaradenia do výberového konania.
(2)	Odbor informatiky je odbor v rámci organizačnej štruktúry Ministerstva zdravotníctva Slovenskej republiky (ďalej iba ako ,,ministerstvo“).
(3)	Ministerstvo zdravotníctva Slovenskej republiky je ústredný orgán štátnej správy Slovenskej republiky pre oblasť zdravotníctva.
(4)	Za „Zmluvu“ sa považuje táto Zmluva, ako aj všetky písomné dohody a dodatky, ktorými sa mení alebo dopĺňa Zmluva alebo na ktoré Zmluva odkazuje ako na prílohy, ktoré sú jej neoddeliteľnou súčasťou. 

Čl. 2
Vyhlásenie autora

(1)	Autor vyhlasuje, že dielo špecifikované v čl. 4 tejto Zmluvy vytvoril samostatnou vlastnou tvorivou činnosťou, a že dielo je pôvodné. 
(2)	Autor ďalej vyhlasuje, že k dátumu podpisu tejto Zmluvy mu nie sú známe žiadne práva tretích osôb, ani iné zmluvné vzťahy, ktoré by mohli byť porušené poskytnutím Licencie podľa tejto Zmluvy.
Čl. 3
Predmet zmluvy

Predmetom tejto Zmluvy je udelenie súhlasu autora používateľovi na použitie diela špecifikovaného v čl. 4 tejto Zmluvy (ďalej len ,,licencia“) v súlade s podmienkami dohodnutými v tejto Zmluve. Dielo predkladá autor nadobúdateľovi v súvislosti so splnením jednej z podmienok zaradenia do výberového konania vyhláseného ministerstvom dňa 13. decembra 2021.

Čl. 4
Špecifikácia diela

Názov diela: 	
Počet strán: 	

Čl. 5
Spôsob použitia diela a rozsah licencie

(1)	Autor súhlasí so zverejnením diela na webovej stránke Ministerstva zdravotníctva Slovenskej republiky www.health.gov.sk (ďalej len „webová stránka ministerstva“) a udeľuje používateľovi súhlas na sprístupňovanie digitálnej rozmnoženiny diela verejnosti spôsobom umožňujúcim hromadný prístup, a to len prostredníctvom tejto webovej stránky.
(2)	Autor svojim podpisom súhlasí, že Používateľovi alebo Nadobúdateľovi nevzniká udelením súhlasu podľa ods. 1 tohto článku Zmluvy povinnosť zverejniť dielo uvedeným spôsobom, ak dielo špecifikované v čl. 4 tejto Zmluvy obsahuje informácie, ktoré Používateľ alebo Nadobúdateľ vyhodnotí ako spôsobilé znevýhodniť Subjekt s jeho priamymi súťažiteľmi v konkurenčnom prostredí alebo s poskytovateľmi v systéme verejného zdravotného poistenia alebo v systéme poskytovateľov zdravotnej starostlivosti.
(3)	Požívateľ je oprávnený dielo po jeho odovzdaní od autora a podpísaní tejto Licenčnej zmluvy sprístupniť verejnosti na webovej stránke ministerstva.
(4)	Používateľ je oprávnený dielo sprístupniť verejnosti aj bez použitia takých technologických opatrení, ktoré zabránia verejnosti dielo trvalo ukladať na pamäťové médium alebo ho tlačiť.
(5)	Licencia udelená autorom používateľovi podľa tejto Zmluvy je nevýhradná a v územne nevymedzenom rozsahu. 
(6)	Autor udeľuje používateľovi licenciu na dobu 10 rokov odo dňa nadobudnutia účinnosti Zmluvy.

Čl. 6
Odmena

Autor udeľuje nadobúdateľovi licenciu bezodplatne. 

Čl. 7
Doba trvania zmluvy

(1)	Zmluva sa uzatvára na obdobie 10 rokov.
(2)	Zmluva zanikne:
a)	uplynutím doby, na ktorú bola dohodnutá
b)	vzájomnou dohodou Zmluvných strán, v termíne dohodnutom v písomnej dohode o skončení Licenčnej zmluvy
c)	jednostranne, odstúpením niektorej zo Zmluvných strán, a to len z dôvodu závažného porušenia Zmluvy druhou Zmluvnou stranou. Odstúpenie musí byť písomné, musí obsahovať jednoznačný dôvod a musí byť doporučene doručené druhej Zmluvnej strane najneskôr do 30 dní od zistenia dôvodu pre odstúpenie.

Čl. 8
Záverečné ustanovenia

(1)	Zmluva je vyhotovená v dvoch rovnopisoch, z ktorých každá Zmluvná strana obdrží 
po jednom vyhotovení.
(2)	Akékoľvek zmeny Zmluvy možno vykonať len v písomnej forme osobitným dodatkom k tejto Zmluve so súhlasom obidvoch Zmluvných strán. Zmeny Zmluvy uskutočnené inou formou sa považujú za neplatné a pre účastníkov nie sú záväzné, ak z tejto Zmluvy nevplýva iné.
(3)	Táto Zmluva nadobúda platnosť dňom podpisu oboma Zmluvnými stranami a účinnosť 
v súlade s § 47a ods. 2 zákona č.40/1964 Zb. Občiansky zákonník (ďalej len ,,Občiansky zákonník) a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len ,,zákon o slobode informácií“) nadobúda dňom nasledujúcim po dni jej zverejnenia v Centrálnom registri zmlúv. Táto Zmluva stráca účinnosť dňom, keď odbor informatiky natrvalo zastaví sprístupňovanie diela verejnosti na webovej stránke ministerstva, a ak skončí platnosť licencie v zmysle čl. 5 ods. 6, t. j. po uplynutí 10 rokov odo dňa nadobudnutia účinnosti Zmluvy. Ak sa stane niektoré z ustanovení tejto Zmluvy neplatné, neúčinné alebo nevykonateľné, nebude tým dotknutá platnosť, účinnosť a vykonateľnosť ostatných zmluvných dojednaní. 
(4)	Zmluva ako celok a práva a povinnosti Zmluvných strán Zmluvou výslovne neupravené sa spravujú ustanoveniami Autorského zákona, zákona č. 513/1991 Zb. Obchodný zákonník a ostatnými všeobecne záväznými právnymi predpismi platnými na území Slovenskej republiky. Zmluvné strany vyhlasujú, že si túto Zmluvu prečítali, jej obsahu plne porozumeli, táto bola spísaná na základe ich slobodnej vôle, že jej text je zrozumiteľným vyjadrením 
ich slobodne a vážne prejavenej vôle, že Zmluvu neuzatvárajú v tiesni ani za jednostranne výhodných podmienok a na znak súhlasu pripájajú svoje podpisy. 

V ..................................., dňa ...................................	V Bratislave, dňa ...................................

...............................................................	...........................................................
                         autor                                                                            nadobúdateľ